# PÄÄSTEAMET

# PÕHJA PÄÄSTEKESKUS

**PAIKVAATLUSE PROTOKOLL HALDUSMENETLUSES nr 7.2-5.2/3101-2**

Algus: 23.11.2018 kell 10:00

Lõpp: 23.11.2018 kell 14:00

Päästeameti Põhja päästekeskuse ohutusjärelevalve büroo juhtivinspektor Liidia Vassiljeva, tutvustanud menetlusosalisele HMS §-st 13, §-st 36, §-st 37, § 38 lõikest 3 ja §-st 40 ning RVastS § 5 lõikest 1 tulenevaid menetlusosalise õigusi ning kohustusi, teostas TuOS § 39 ning HMS § 18 nõudeid järgides paikvaatluse Pae 68, Tallinn, eesmärgiga fikseerida vaadeldava ehitise ja/või territooriumi tuleohutusalane olukord. Paikvaatluse juures viibis menetlusosalisena KÜ Pae 68/78 juhatuse liige Natalja Larina, kelle esindusõigus on tuvastatud Eesti äriregistri väljavõttega.

Kehtivad ettekirjutused:  Jah  Ei  Järelkontroll

Kehtiv ettekirjutus 25.01.2018 nr 7.2-6.2/146

Paikvaatlusega tuvastati järgmised asjaolud:

1. 25.01.2018 ettekirjutuse nr 7.2-6.2/146 punkt 1 (tihendada keldri korruse ja I korruse vahelaes kommunikatsioonide läbiviigud nõuetekohase avatäitematerjaliga) on täidetud.
2. 25.01.2018 ettekirjutuse nr 7.2-6.2/146 punkti 2 (taastada või renoveerida hoonesse paigaldatud suitsu- ja soojuseemaldussüsteem) täitmise tähtaeg saabub 01.12.2019.
3. 25.01.2018 ettekirjutuse nr 7.2-6.2/146 punkt 3 (likvideerida hoone kõrgema osa evakuatsioonitrepikojast I korruse tasandilt trepi alla ladustatud põlevmaterjalist jäätmed) on täidetud.
4. 25.01.2018 ettekirjutuse nr 7.2-6.2/146 punkt 4 (viia töökorda hoone kõrgemas osas 11 korrusel asuv evakuatsioonivalgusti) on täidetud.
5. 25.01.2018 ettekirjutuse nr 7.2-6.2/146 punkt 5 (likvideerida hoone madalama osa evakuatsioonitrepikojast I korruse tasandilt trepi alla ladustatud põlevmaterjalist jäätmed) on täidetud.
6. 25.01.2018 ettekirjutuse nr 7.2-6.2/146 punkt 6 (esitada automaatse tulekahjusignalisatsioonisüsteemi (edaspidi ATS) viimase kvartali ja aasta hoolduse teostamise kohta aktid) on osaliselt täidetud. 12.05.2018 oli teostatud ATS aastahooldus, mille käigus oli tuvastatud puudusi. Kvartali hooldus on tegemata.
7. 25.01.2018 ettekirjutuse nr 7.2-6.2/146 punkt 7 (esitada (turvavalgustuse) evakuatsioonivalgustuse hooldustoimingute teostamise kohta tõendav dokumentatsioon) on täitmata. Puudub dokumentatsioon, mis tõendaks, et turvavalgustus on kontrollitud ja töökorras.
8. 25.01.2018 ettekirjutuse nr 7.2-6.2/146 punkti 8 (viia hoones korrustel koridorides juurde ehitatud vaheseinad ja nendes asuvad uksed vastavusse kehtivate nõuetega või likvideerida koridoridest juurdeehitused) täitmise kuupäevaks on ekslikult kirjutatud 01.12.2017. Päästeameti Põhja päästekeskus otsustas muuta 25.01.2018 ettekirjutuse nr 7.2-6.2/146 punkti 8 täitmise kuupäev, asendades ekslikult kirjutatud 01.12.2017 täitmise tegeliku kuupäevaga 30.11.2019.
9. 25.01.2018 ettekirjutuse nr 7.2-6.2/146 punkti 9 (eemaldada korterite ees olevatest koridoridest (üldkasutatav pind) sinna ladustatud põlevmaterjal ning muud esemed, mis võivad takistada ja ohustada kasutajate turvalisust evakuatsiooni korral (sh juurde ehitatud uste tagusest osast)). Kuna 25.01.2018 ettekirjutuse nr 7.2-6.2/146 punktis 9 oli ekslikult määratud selle punkti täitmise kuupäevaks 01.12.2017, siis Päästeameti Põhja päästekeskus otsustas muuta täitmise kuupäeva, määrates uueks kuupäevaks 30.06.2019.
10. 25.01.2018 ettekirjutuse nr 7.2-6.2/146 punkt 10 (tõendada klaasitud rõdude/lodžade ümberehituse nõuetele vastavus või likvideerida juurde ehitused) on täitmata. Enamik hoone rõdudest on klaasitud. Tõendamata on klaasitud rõdude ümberehituste nõuetele vastavus – selle kohta on esitamata ehitusprojekt ning tõendamata on klaasitud rõdude klaaside pindalade 50% avatavuse võimalus.
11. 25.01.2018 ettekirjutuse nr 7.2-6.2/146 punkt 11 (viia ATS töökorda) on täitmata. 12.05.2018 oli teostatud ATS aastahooldus, mille käigus oli tuvastatud puudusi: akumulaatorid vajavad vahetust; lifti juhtimine ei tööta. ATS keskseade ei näita normaalolukorda (põleb tuli „viga“). Soojussõlme ruumis ja osades korterites andurid ei olnud kontrollitud.
12. 25.01.2018 ettekirjutuse nr 7.2-6.2/146 punkt 12 (tähistada hoones kõik evakuatsiooniteed ja pääsud nõuetekohaselt tuleohutusmärkidega) on täitmata. Enamik evakuatsiooniteid ja –pääse hoones on tähistamata.
13. 25.01.2018 ettekirjutuse nr 7.2-6.2/146 punkt 13 (viia töökorda hoone kõrgemas osas evakuatsioonitrepikojas 8 korrusel asuv tuletõkkeuks ja hoone madalamas osas evakuatsioonitrepikojas 2 korrusel asuva tuletõkkeukse sulgemisseade) on osaliselt täidetud. Hoone kõrgemas osas evakuatsioonitrepikojas 8 korrusel asuva tuletõkkeukse sulgemisseade on katki, uks ei avane täielikult ja ei lähe ise kinni. Hoone madalamas osas evakuatsioonitrepikojas 2 korrusel asuva tuletõkkeukse sulgemisseade on töökorras.
14. 25.01.2018 ettekirjutuse nr 7.2-6.2/146 punkt 14 (esitada hoonesse paigaldatud tuletõrjevoolikusüsteemi korrashoiu toimingute teostamise kohta tõendav dokumentatsioon) on osaliselt täidetud. 14.11.2018 olid teostatud voolikusüsteemi hooldustoimingud. Selle tõendamiseks menetlusosaline esitas arve teostatud tööde eest, mis ei anna hinnangut süsteemi hetkeolukorra kohta. Menetlusosalise sõnul lähimal ajal plaanitakse edasisi hooldustöid. 23.11.2018 toimunud paikvaatluse käigus tuvastati, et enamikul korrustel voolikusüsteem ei ole valmis koheseks kasutamiseks (voolikupool ei ole ühendatud sissevoolukraaniga). Hoone kõrgemas osas 3 korrusel voolikusüsteem puudub. Hoone kõrgemas osas 2 korrusel voolikukapis puudub voolikupool. Osad voolikukapid ei ole märgistatud. Osad voolikukapid ei ole kergesti avatavad (hoone kõrgemas osas 12 korrusel ja hoone madalamas osas 11 korrusel). Osades voolikukappides on kõrvalised esemed, mis võivad takistada voolikusüsteemi kohest kasutamist.
15. 25.01.2018 ettekirjutuse nr 7.2-6.2/146 punkt 15 (eraldada korrustel prügišahti ruum omaette tuletõkkesektsiooniks) täitmise tähtaeg saabub 01.12.2019.
16. Prügikonteinerid ei asu ohutus kauguses hoone välisseinas olevast avast (aknad, uks).
17. ATS paiknemisskeemid ei asu ATS keskseadme juures.
18. Ei ole tõendatud evakuatsioonitrepikodadesse ja liftišahti ees olevatesse ruumidesse viivate uste suitsu- ja tulepüsivus (ustel puudub vastav märgistus ja menetlusosalisel ei ole esitada uste dokumentatsiooni (sertifikaat)). Uksed, mis viivad liftišahti ees olevatesse ruumidesse, on klaasiga uksed. Ei ole tõendatud nende klaaside suitsu- ja tulepüsivus.
19. Keldrikorrus ei ole eraldatud tuletõkkesektsiooniks (keldrisse viiva luugi vastavus tulepüsivusnõuetele on tõendamata).
20. Osadel (tuletõkke)ustel on tihendid katki.
21. Hoone kõrgemas osas 13 korrusel (tuletõkke)ukse juures olevad läbiviigud on täitmata.
22. Hoone kõrgemas osas 12 korrusel asuval (tuletõkke)uksel sulgemisseade ei ole töökorras.
23. Hoone kõrgemas osas 9 korrusel asuval (tuletõkke)uksel klaas on katki.
24. Hoone kõrgemas osas 1 korrusel evakuatsioonitrepikotta viivas koridoris puudub evakuatsioonivalgustus.
25. Järgmised ruumid/hoone osad ei ole varustatud ATS süsteemiga (puuduvad ATS andurid): keldrikorrus, evakuatsioonitrepikojad, prügišahti ruumid.

Järelevalve teostamiseks nõutud või vastuvõetud dokumendid:

Paikvaatluseks soovitud dokumentide nimekiri millega tutvuti kohapeal, saadeti elektroonselt e-posti aadressile [kupae68@gmail.com](mailto:kupae68@gmail.com)

Menetlusosaliste taotlused ja ütlused (sh vastuväited):

Menetlusosaline kuulati üle koha peal. Menetlusosalisel puuduvad vastuväited menetluse kohta. Menetlusosaline saadab selgitused, taotlused, vastuväiteid ja rikkumiste likvideerimise tähtajad elektroonselt **hiljemalt 06.12.2018**.

Menetlusosalise nõusolek edasiseks elektroonseks asjaajamiseks:  Jah  Ei

E-posti aadress: [kupae68@gmail.com](mailto:kupae68@gmail.com)

Menetlustoimingu juures viibijate nimed ja allkirjad:

Natalja Larina

*allkirjastatud digitaalselt*

Protokolli koostaja nimi ja allkiri:

|  |  |
| --- | --- |
| Liidia Vassiljeva  *allkirjastatud digitaalselt* | Eve Look  *allkirjastatud digitaalselt* |

**Menetlusosaliste õigused:** kasutada esindajat (HMS § 13); saada teavet õiguste ja kohustuste, menetluse eeldatava kestuse, kiirendamise võimaluste, vajalike taotluste, tõendite, muude dokumentide ja vajalike menetlustoimingute kohta (HMS § 36); tutvuda dokumentidega (HMS § 37); esitada oma arvamus ja vastuväited (HMS § 40); nõuda haldusakti andmata jätmist või päästeasutuse toimingu sooritamata jätmist, kui haldusakt või toiming rikuks tema õigusi ja tooks tõenäoliselt endaga kaasa tagajärje, mida ei saaks kõrvaldada haldusakti või toimingu hilisemal vaidlustamisel (RVastS § 5 lg 1)

**Menetlusosaliste kohustused:** kohustus esitama ja teatavaks tegema talle teada olevad menetluses tähtsust omavad asjaolud ja tõendid (HMS § 38 lg 3).